Blua egreto

La **Blua egreto** aŭ **blua egretardeo** () estas malgranda ardeo, nome birdospecio de la familio de ardeedoj propra de la plej parto de la marbordaj areoj de Ameriko. Ĝi estis foje lokita en la unuspecian genron *Florida*.

## Taksonomio 
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj

La reprodukta habitato de la Blua egreto estas subtropikaj marĉoj. Ĝi povas loĝi ĝis 3,000 m super marnivelo en Andoj, kaj escepte ĝis 3,750 m.

## Aspekto 
eta|maldekstre|250ra
Tiu specio estas ĉirkaŭ 60&nbsp;cm longa, kun enverguro de 102&nbsp;cm kaj pezo de 325 g. Ĝi estas mezgranda, longkrura ardeo kun longa pinteca blua aŭ grizeca beko kun nigra pinto, kiu estas iomete subenkurba.

Reproduktaj plenkreskuloj havas bluecgrizan plumaron escepte pro la kapo kaj kolo, kiuj estas purpurecaj kaj havas longajn bluecajn fadenecajn plumojn. La kruroj kaj piedoj estas malhelbluaj. Ambaŭ seksoj estas similaj.

Nereproduktantaj plenkreskuloj havas malhelbluajn kapajn kaj kolajn plumarojn kaj pli palajn krurojn. Junuloj estas tutblankaj escepte pro malhelaj flugilpintoj kaj havas senkolorecajn verdecajn krurojn. Ili laŭgrade akiras bluan plumaron dum ili maturiĝas.

## Kutimaro 
Estas pli gregema specio ol aliaj ardeoj, sed vidiĝas ofte en paroj.

La blankaj ekzempleroj de Blua egreto ofte mikse konfuziĝas kun individuoj de Blanka egreto. La Blanka egreto toleras ties eston pli ol tiun de la Blua egreto en plenkreska plumaro. Tiuj junaj birdoj fakte kaptas pli da fiŝoj en ĉeesto de la Blanka egreto kaj ankaŭ gajnas protekton kontraŭ predantoj kiam ili miksiĝas en aroj de Blankaj egretoj. Eble pro tio ili restas blankaj la unuan jaron.

### Manĝo 
La Blua egreto gvatoĉasas sian predon metode en neprofunda akvo ĉefe mara, ofte kuretante dume. Ili manĝas fiŝojn, ranojn, krustulojn (kraboj), malgrandajn rodulojn kaj insektojn (koleopteroj, griloj, kaj araneoj).

### Reproduktado 
La reprodukta habitato de la Blua egreto estas subtropikaj marĉoj. Ili nestumas en kolonioj, ofte kun aliaj ardeoj, kutime sur platformoj el bastonetoj en arboj aŭ arbustoj. La ino demetas 3-7 helbluajn ovojn.

## Bildaro 

Dosiero:Littleblueheronsmall.jpg|Ĉasanta plenkreskulo
Dosiero:Little Blue Heron Eating Frog.jpg|Pinĉileca beko, kaptinte ranon
Dosiero:Nonbreeding Adult Little Blue Heron.jpg|Nereprodukta plenkreskulo
Dosiero:Little Blue Heron Juvenile RWD.jpg|Junulo en Jamajko
Dosiero:Adult little blue heron.JPG|Plenkreskulo de Blua egreto
Dosiero:Egretta_caerulea.jpg
Dosiero:Little Blue Heron - winter plumage.jpg|Junulo
Dosiero:Egretta_caeruela_in_Loxahatchee_National_Wildlife_Refuge.JPG
Dosiero:Juvenile_Egretta_caeruela_in_Loxahatchee_National_Wildlife_Refuge_2.JPG|Junulo

## Referencoj 
## Literaturo 
*  .
* Hilty, *Birds of Venezuela* ISBN 0-7136-6418-5
* Kale, Herbert W (1990). ''Florida's Birds. A Handbook and Reference* Pinneapple Press, Sarasota Florida. ISBN 0-910923-68-X
* "National Geographic" *Field Guide to the Birds of North America* ISBN 0-7922-6877-6
* Stiles kaj Skutch, *A guide to the birds of Costa Rica’’ ISBN 0-8014-9600-4
* James A. Kushlan & James A. Hancock: *Herons*. Oxford University Press, 2005, ISBN 0-19-854981-4
* del Hoyo J., Elliott A. & Sargatal J. (1992) Handbook of the Birds of the World, Volume 1, Ostrich to Ducks. ICBP, Lynx Edicions, Barcelona, 696 p.

## Eksteraj ligiloj 
* eNature.com - Little Blue Heron, Blua egreto 
* Laboratorio Cornell de Ornitologio - Little Blue Heron, Blua egreto
* USGS Patuxent Birdidentigejo - Little Blue Heron, Blua egreto 
* Suddakotaj Birdoj kaj Birdumo - Little Blue Heron, Blua egreto
* Kampogvidilo ĉe Flickr
* Blua egreto, Birdosono 

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Ameriko